**Kisbér Város Polgármesterétől**

**2870 Kisbér, Széchenyi u 2.**

**Előterjesztés**

Kisbér Város Önkormányzatának Képviselő-testülete

2024. március 14-ei ülésére

**Tárgy: Földmérő kiválasztása – Ipari park víz-, szennyvízelvezetése**

**Tisztelt Képviselő-testület!**

A Kisbér 0129/15-0129/36 hrsz-ú ingatlanokon elkészült a közművekkel ellátott Ipari park. A víz- és szennyvíz-elvezetés üzemeltetése miatt szükségessé vált a közművekkel érintett telkekre a szolgalmi jog bejegyzése, melyhez az önkormányzatnak földmérő által elkészített változási vázrajzokra van szüksége.

Az önkormányzat a vázrajzok elkészítése végett ajánlattételi felhívás keretében megkeresett 3 földmérőt (Tarró József, Czeczeli Gábor, Bihacker Viktor). A kiküldött árajánlattal kapcsolatban Czeglédi Gábor jelezte, hogy nyugdíjba vonult és már nagyobb munkákat nem vállal, Bihacker Viktor nem küldött ajánlatot, Tarró József pedig 995 000,- Ft + Áfa összegért vállalta a víz-, szennyvízelvezetéssel érintett ingatlanok vázrajzának elkészítését.

Kérem a Tisztelt Képviselő-testületet az egyetlen érvényes árajánlat elfogadására!

Kisbér, 2024. február 26.

Sinkovicz Zoltán

polgármester

Határozati javaslat

Kisbér Város Önkormányzatának Képviselő-testülete

…../2024. (III.14.) KVÖKt. határozata

Kisbér Város Önkormányzatának Képviselő-testülete elfogadja a Kisbér, Ipari park víz-, és szennyvízelvezetésével érintett ingatlanok vázrajzának elkészítésére vonatkozóan beérkezett egyetlen érvényes árajánlatot adó, Tarró József ajánlatát 995.000.-Ft+ ÁFA vállalási áron.

Utasítja a Kisbéri Közös Önkormányzati Hivatalt a szerződés előkészítésére.

Felhatalmazza a város polgármesterét a fenti szerződés aláírására.

Határidő: **azonnal**

Felelős: **Sinkovicz Zoltán** polgármester

**Gazdasági, Műszaki, Jogi, Környezetvédelmi Bizottság**

A bizottság további ajánlatok bekérését kérte.

Kisbér, 2024. március 7.

Spiegelhalter Ákos s.k. Pápai Mónika s.k.

elnök-helyettes referens